Title: พระราชกฤษฎีกาจัดตั้งเทศบาลตำบลโคกสำโรง จังหวัดลพบุรี

พระราชกฤษฎีกา
จัดตั้งเทศบาลตำบลโคกสำโรง
จังหวัดลพบุรี
พ.ศ. ๒๕๐๐

ภูมิพลอดุลยเดช
ป.ร.
ให้ไว้ ณ วันที่
๙ กุมภาพันธ์ พ.ศ. ๒๕๐๐
เป็นปีที่ ๑๒
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรจัดตั้งสุขาภิบาลโคกสำโรง อำเภอโคกสำโรง
จังหวัดลพบุรี ขึ้นเป็นเทศบาลตำบล

อาศัยอำนาจตามความในมาตรา ๙๕
ของรัฐธรรมนูญแห่งราชอาณาจักรไทย พุทธศักราช ๒๔๗๕ แก้ไขเพิ่มเติม พุทธศักราช ๒๔๙๕ มาตรา
๖ แห่งพระราชบัญญัติสุขาภิบาล พ.ศ. ๒๔๙๕ และมาตรา ๙ แห่งพระราชบัญญัติเทศบาล
พ.ศ. ๒๔๙๖ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑ 
พระราชกฤษฎีกานี้เรียกว่า พระราชกฤษฎีกาจัดตั้งเทศบาลตำบลโคกสำโรง
จังหวัดลพบุรี พ.ศ. ๒๕๐๐

มาตรา ๒[๑]  พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓  ให้จัดตั้งสุขาภิบาลโคกสำโรง
อำเภอโคกสำโรง จังหวัดลพบุรี ขึ้นเป็นเทศบาลตำบล มีชื่อว่า เทศบาลตำบลโคกสำโรง จังหวัดลพบุรี

มาตรา ๔ 
ให้กำหนดเขตเทศบาลตำบลโคกสำโรง จังหวัดลพบุรี ไว้ดังนี้ คือ
ด้านเหนือ ตั้งแต่หลักเขตที่ ๑
ซึ่งตั้งอยู่ที่ฟากตะวันตกของทางหลวงแผ่นดินสายลพบุรี  ชัยนาท ตรง กม. ๑๘๙
เป็นเส้นตรงไปทางทิศตะวันออกเฉียงเหนือ ถึงมุมสระขุดด้านใต้ เหนือโรงฆ่าสัตว์
ซึ่งเป็นหลักเขตที่ ๒
จากหลักเขตที่ ๒ เลียบตามด้านตะวันออกของสระขุดไปทางทิศตะวันออกเฉียงเหนือ
ถึงมุมสระขุดด้านตะวันออก ซึ่งเป็นหลักเขตที่ ๓
จากหลักเขตที่ ๓ เป็นเส้นตรงไปทางทิศตะวันออกเฉียงเหนือ
ถึงทางไปตำบลสระโบสถ์และตำบลมหาโพธิ์ ตรงสะพาน
ห่างจากศาลเจ้าไปทางทิศตะวันออกเฉียงเหนือเป็นระยะ ๑๗๐ เมตร ซึ่งเป็นหลักเขตที่ ๔
ด้านตะวันออก จากหลักเขตที่ ๔ เป็นเส้นตรงไปทางทิศตะวันออกเฉียงใต้
ถึงฝั่งตะวันตกของคลองสีสุก ตรงมุมด้านเหนือของสระวัดสิงห์คูยาง
ซึ่งเป็นหลักเขตที่ ๕
จากหลักเขตที่ ๕ เลียบตามฝั่งตะวันตกของคลองสีสุกและคลองแคทรายไปทางทิศใต้
ห่างจากทางหลวงแผ่นดินสายลพบุรี  นครราชสีมา
ไปทางทิศตะวันออกเฉียงใต้เป็นระยะ ๑๐๐ เมตร ซึ่งเป็นหลักเขตที่ ๖
ด้านใต้ จากหลักเขตที่ ๖
เป็นเส้นตรงไปทางทิศตะวันตกเฉียงใต้ ถึงฟากตะวันออกของทางไปตำบลห้วยโป่ง
ห่างจากห้าแยกทางหลวงแผ่นดินสายลพบุรี  นครราชสีมา
ตามแนวถนน เป็นระยะ ๓๐๐ เมตร ซึ่งเป็นหลักเขตที่ ๗
จากหลักเขตที่
๗ เป็นเส้นตรงไปทางทิศตะวันตกเฉียงใต้ ถึงฟากตะวันตกของทางหลวงแผ่นดินสายลพบุรี  ชัยนาท ตรง กม. ๑๙๐ ซึ่งเป็นหลักเขตที่ ๘
ด้านตะวันตก
จากหลักเขตที่ ๘ เลียบตามฟากตะวันตกของทางหลวงแผ่นดินสายลพบุรี  ชัยนาท ตรง กม. ๑๙๐ สายลพบุรี  ชัยนาท
ไปทางทิศตะวันตกเฉียงเหนือ จนบรรจบหลักเขตที่ ๑
ดังปรากฏในแผนที่ท้ายพระราชกฤษฎีกานี้
ตามเส้นแนวเขตที่กล่าวไว้ในมาตรานี้
ให้มีหลักย่อยปักไว้เพื่อแสดงแนวเขตด้วยตามสมควร

มาตรา ๕ 
ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
พลอากาศโท
ม.ม.  เวชยันตรังสฤษฏ์
รองนายกรัฐมนตรี

[เอกสารแนบท้าย]

๑.
แผนที่เขตเทศบาลตำบลโคกสำโรง จังหวัดลพบุรี

(ดูข้อมูลจากภาพกฎหมาย)

หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ เนื่องจากสุขาภิบาลโคกสำโรง
อำเภอโคกสำโรง จังหวัดลพบุรี มีสภาพเหมาะสมที่จะยกฐานะขึ้นเป็นเทศบาลตำบล
เพื่อให้ราษฎรในท้องถิ่นนั้นได้ปกครองดูแล และทนุบำรุงท้องถิ่นของตนตามระบอบเทศบาล
จึงสมควรตราพระราชกฤษฎีกาฉบับนี้

ศรินรัตน์/จัดทำ
๑๒ พฤษภาคม ๒๕๖๓

อรญา/ตรวจ
๑๐ สิงหาคม ๒๕๖๓

[๑] ราชกิจจานุเบกษา
เล่ม ๗๔/ตอนที่ ๑๖/หน้า ๔๖๔/๑๙ กุมภาพันธ์ ๒๕๐๐